Aandele-mening: Exxaro Resources | Netwerk24
Aandele-mening: Exxaro Resources
Deur Moxima Gama 23 Augustus 2019 05:00
Exxaro Resources het in 2010 ’n bestendige bultendens van ’n laagtepunt van 4 345 sent per aandeel begin, maar nadat hy in April 2012 ’n hoogtepunt van 19 655 sent per aandeel getoets het, is alle winste verloor.
Die aandeelprys het erg geval toe ystererts- en ander grootmaatkommoditeitspryse in 2014 verswak het.
Vooruitsigte: Exxaro het in 2017 uit sy 5-jaarbeertendens gebreek toe ’n styging in uitvoerpryse sy steenkoolbesigheid aangehelp het. Resultate vir die ses maande tot 30 Junie verskyn op 22 Augustus, ná finalisering van hierdie uitgawe van finweek.
Op die kaarte: Exxaro het die meeste van sy vorige verliese herwin en het byna sy hoogste prys ooit, 19 655 sent, getoets.
Gaan kort: Exxaro huiwer tans op die onderste helling van sy bulkanaal. Hy kan daar spring, soos hy voorheen al gedoen het. So nie, kan hy verder tot 12 330 sent per aandeel daal.
’n Negatiewe uitbreking sal onder daardie vlak bevestig word – ’n verkoopsein wat moontlik tot afverkope tot die volgende ondersteuning op 9 330 sent kan lei. Voortgesette afwaartse potensiaal kan meebring dat Exxaro ’n vorige laagtepunt op 7 590 sent per aandeel weer toets.
Gaan lank: Met die relatiewe sterkte-indeks van drie weke (3W RSI) in oorverkoopte terrein, sal ’n herstel bo 15 000 sent beteken dat Exxaro tot op die onderste helling gespring het en ’n koopgeleentheid bied. In dié geval, verwag opwaartse potensiaal tot die weerstandsvlak van 18 345 sent per aandeel.
Exxaro kan selfs weer sy ongeëwenaarde hoogtepunt van 19 655 sent per aandeel bereik.
Meer oor: Finweek | Exxaro Resources | Aandele Mening
Aandelewenk: Exxaro se diversifiseringstrategie
Eskom wil Exxaro-myn vat
Exxaro verkoop Boeing, dank honderde mense af